OPIS POSLOVA I PODACI O PLAĆI ZA RADNO MJESTO – VIŠI REFERENT ZA KOMUNALNO GOSPODARSTVO

OPIS POSLOVA:

Obavlja poslove vezane za evidentiranje nerazvrstanih cesta, javnih prometnih površina, parkirališta, zelenih površina, javne rasvjete i druge komunalne infrastrukture u vlasništvu Grada u evidenciji komunalne infrastrukture u vlasništvu Grada. 

Vodi upravni postupak i rješava u jednostavnijim upravnim stvarima iz upravnoga područja komunalnoga gospodarstva. 

Surađuje sa drugim upravnim odjelima Grada, tijelima javne vlasti, pravnim i fizičkim osobama radi izvršenja poslova iz svojeg djelokruga rada. 

Obavlja i druge poslove po nalogu voditelja Odsjeka i pročelnika.

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10 i 10/23), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnoga mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnoga staža.

Slijedom navedenoga, plaću čini umnožak koeficijenta 2,50 (sukladno Odluci o koeficijentima za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 03/26 i 08/26) i osnovice za obračun plaće u iznosu od 844,00 eura (sukladno Odluci o visini osnovice za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 01/26), uvećan za 0,5 % za svaku navršenu godinu radnoga staža.

Sukladno odredbi članka 12. Zakona o plaćama u lokalnoj i područnoj (regionalnoj) samoupravi, za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme.
